వీడ్కోలు సభ | సంచిక - తెలుగు సాహిత్య వేదిక
Home archives ఏప్రిల్ 2019 వీడ్కోలు సభ
పొద్దు గూకింది. చీకటి ముదురుతున్నది. నేను నడిచే దారెంట దయ్యాల మర్రిలాంటి వేప చెట్టు గుబురుగా ఉండి, ఆకు, పూతతో ఒరుగుతూ గాలికి కదులుతున్నది. వేపచెట్టు క్రింద పట్టపగలు కూడా చలువ పందిరి లాంటి నీడ. రాత్రి దాని క్రింద నడుస్తుంటే చిమ్మచీకటిలా అనిపిస్తుంటది. రాత్రయ్యే సరికి ఆ చీకటిన పది, ఇరవై కట్టెల పొయ్యిలు. దూరం నుంచి చూస్తే ఆకాశాన కనిపించే కదులుతున్న చుక్కల్లా అనిపిస్తది. ఆ మసక వెలుగున నడిచాను. ఔను, ఇవాళ రాత్రి ఎనిమిది గంటలకు 'పుల్లిందల జయరావ్' పదవీ విరమణ వీడ్కోలు సభ ఉంది. ఈ వీధి చివర మలుపుననే నాతో ఆఫీసులో పనిచేసే శివయ్య ఉండేది. నేనూ, శివయ్య ఆయన క్రింద చాలా కాలం పని చేశాం. కలిసి కాదు, విడివిడిగా.
'సభ ఉంది కదా, నువ్ వెళ్ళేటప్పుడు కేక వేయి. నేను వస్తా' అనడంతో అటుగా నడుస్తున్నాను. ఆయనేంటో నాకు కూడా తెలుసు గనక అంతగా వెళ్లాలనిపించలేదు.
చెట్టు దాటాక కాస్త ఎడంగా ఐలయ్య బజ్జీల బండి కనిపించింది. బండి చుట్టూరా ఈగల్లా కాకున్నా బాగానే ముసురుకుని వేడివేడిగా తీసిచ్చిన బజ్జీలను ఆకులలో పెట్టుకొని ఆవురావురుమంటూ తింటున్న జనం. ఈ ఐలయ్యను నేను పాతికేళ్ళనుంచీ చూస్తున్నాను. పెళ్ళీ పెటాకులు లేకుండా పొట్ట చేత పట్టుకుని వచ్చినోడు ఈ వ్యాపారం ప్రారంభించాక పెళ్లి చేసుకున్నాడు. ఇద్దరు పోరగాళ్ళను కన్నాడు. అందులో చిన్నోడు చేతి క్రింద పని చేస్తుంటే, పెద్దోడు ప్రభుత్వ దవాఖానలో ఏదో నౌకరీ చేస్తున్నట్లుంది. సాయంత్రం ఐదింటికి ప్రారంభించి, రాత్రి పదింటి దాకా అదే క్రతువున ఋషిలా తన పని తాను చేస్తూ తోపుడు బండి తోసుకుంటూ ఇంటికి వెళ్లేవాడు. మరి ఇతనికి రిటైర్మెంటు లేదా? ఐలయ్య వయస్సూ అరవైలో పడింది అనుకుంటూ ఉండగా "రెండియ్యవయ్యా పోతాను, అరే పైసలు ఇచ్చి ఏ కాలమాయే" అంటున్నాడొకడు.
"ఇస్తూనే ఉన్నాగా మల్లయ్యా, ఊరికే ఉన్నానా? నువ్వు చూస్తానే ఉంటివి గదా. ఈ వాయిలో నీకే ఇస్తా" అని మిషన్‌లా పని తాను చేసుకుంటూనే చెప్పాడు. బజ్జీల కోసం చుట్టూరా ఉన్న జనం ఆరాటం చూసిన తరువాత నాకూ నోరూరింది. ఆగాను. అయినా ఐలయ్య చేతి బజ్జీలను తినాలనిపించనిదెవరికి? కానీ, ఆ గుంపు ఒత్తిడి చూశాక తినాలనిపించినా వెంటనే కుదిరే పని కాదని నడిచాను. నడుస్తూ బాట వైపు చూశాను. అప్పుడే వీధి దీపాలు వెలుగుతున్నాయి.
"మల్లయ్యా చచ్చిందాకా వ్యవసాయమే చేస్తావా" ఎల్లయ్య అడిగాడు. "అయినా కొన్ని బ్రతుకులు అంతే, చావు తోనే వచ్చేది ఆ వెసులుబాటు" అని వాయి తీయడంలో నిమగ్నమయ్యాడు ఐలయ్య.
మలుపు అవతల ఎవరో వస్తున్న జాడ కన్పించింది. ఆ వస్తున్నది శివయ్య కాదు కదా అనుకుని కళ్ళు చికిలించి చూశాను. దగ్గర కొచ్చిందాకా ఆ వస్తున్నది శివయ్యో కాదో అర్థమై చావలే. దగ్గరకు రాగానే గుర్తుపట్టాను. నేను నౌకరిన చేరినప్పుడు తను కుడువా ఉన్నోడే. నలభై ఏళ్లుగా వ్యవసాయ కూలీ గానే రెక్కల నమ్ముకొని పని చేస్తున్నాడు. ఈ మధ్యన రెండెకరాలు కౌలుకు తీసుకుని ప్రత్తి వేసి అప్పుల పాలయ్యాడు. ఆరుగాలం నేలను నమ్మి కష్టం చేస్తున్నందుకు ఒళ్ళూ దసిలింది, పళ్ళూ ద‌సిలినయి. వీటికి తోడు మోకాళ్ళ కలకలు. 'పాపం వీళ్ళకు రిటైర్మెంట్ ఉండదు, నూకలు చెల్లినప్పుడు తప్ప. ఆయన్నొదిలేద్దాం. రోజువారి పని కోసం రోడ్డెక్కే భత్యం గాళ్ళ సంగతేంటి?' అనుకుంటూ ఎదురుపడ్డ రోశయ్యని పలకరించి నడిచాను. నేను శివయ్య ఇంటి దగ్గరకు వెళ్ళేసరికి మరో పది నిమిషాలు పట్టింది. వాడి ఇంటి ముందు చేరి "రామానుజం" అని పిలిచాను. "ఎవరూ" అంటూ ఆడ గొంతు వినిపించింది. "ఎవరూ" అంటూ రామానుజం బయటకు వచ్చాడు. ఈయన శివయ్య తోడల్లుడు. ఆయిల్ మిల్లులో పనిచేస్తుంటాడు. శివయ్యా, ఇతను కలిసి ఒకే ఇంట్లో ఉంటారు.
"ఓ మీరా! రండి" అంది శివయ్య ఇల్లాలు నవ్వుతూ ఎదురొచ్చి. ఈయన భార్య కుదురైన మనిషి. అదృష్టం కొద్దీ అతనికి దొరికింది. బాగా ఓపికస్తురాలు. ఖాళీ దొరికినప్పుడల్లా మిషన్ మీద రవికలు, లంగాలు కుడుతూ ఉంటుంది.
"నేను రావడం కాదు, వాణ్ణి పిలువు. మా సార్ వీడ్కోలు సభ ఉంది. వెళదామనుకున్నాం" అన్నాను.
"వస్తున్నా రా" అని చొక్కా గుండీలు పెట్టుకుంటూ బయటికి వచ్చాడు శివయ్య. కరెంటు వెలుతురున నున్నగా గీసుకున్న అతని గడ్డం మెరిసింది. నాకు నవ్వూ, కోపం రెండూ వచ్చాయి. శవ జాగరణ లాంటి సభకు వెళుతూ కూడా ముస్తాబు. "ఏందిరా, ఏందీ సోకు? లగ్నం పిల్లను చూసేందుకు పోవటం లేదు కదా! మన నడినెత్తిన ఎక్కి పెత్తనం చేసినోడ్ని సాగనంపడానికి కదరా పోయేది" అన్నాను నవ్వుతూ.
"అవుననుకో, అయినా సభ కదా. మందీ మార్బలం వస్తారు కదా. నలుగురిన కాస్త శుభ్రంగా కనిపిస్తే బాగని" అంటూ నడిచాడు. మేము నడుస్తూ ఉండగా మా ఆఫీసులో పనిచేసే స్వీపరు పోలమ్మ కలిసింది.
"శివయ్యా, మా ముసలోళ్లకి ఇంత 'పిడస' వేసి వస్తున్నా. అందుకే ఇంత లేటు అయింది" అంది.
"అయితే మానెలే. ఆడ మునిగిపోయే తంతేముంది?" అని అనుకుంటూ నడుస్తూనే ఉన్నాం.
మేం సభ దగ్గరకు వచ్చాము, గబగబా నడుస్తూ. మైకు వినిపిస్తుంది. సభలోకెళ్ళి వెనక కుర్చీలో కూర్చున్నాం. తాము ఎక్కడ కూర్చున్నా, అట్టడుగు నౌకరులకు ఉంటే గుర్తింపు ఏంటి? అనుకుంటూ స్టేజి వైపు పార చూశాడు శివయ్య. అక్కడ శంకరయ్య హడావిడి పడుతూ కనిపించాడు.
'ఊళ్లో పెళ్లికి కుక్కల హడావిడిలా వీడు ఒకడు. ఆఫీసులో ఎలాంటి సందర్భం వచ్చినా ఈ భూభాగం బాధ్యతనంతా తన భుజాలపైనే మోస్తున్నట్టు మాలావు ఇదై పోతుంటాడు'. వీని సంగతి తెలుసు కనక తమలో తాము నవ్వుకుంటూ వెళుతుంటారు. ఇంతలో అనసూయమ్మ మైక్ అందుకుంది. మగరాయుడిలాగా చేతులు జాడిస్తూ, తనలో తాను నవ్వుకొంటూ సభికులను బాగా ఆనందింపచేస్తానన్న ధీమా ఆమెలో కన్పడుతుంది. ఉద్యోగస్తులలో యూనియన్ పరంగా ఈవిడ ఆడ ప్రతినిధి. కాస్తో కూస్తో మాటకారి. ఏ సభన మైకు దొరికినా త్వరగా వదలదు. ప్రేక్షకులు ఆవిడ హావభావాలనూ, ఒంటి విరుపులను చూడడం తప్ప ఆవిడ చెప్పేది మాత్రం వినే వారికి ముక్క కూడా అర్థం కాదు. మాట తీరున అంత వేగం, 'ఉసి' ఉంటుంది. "మనం ఉద్యోగాన చేరిందే సమాజానికి అంతో, ఇంతో సేవ చేయడానికి. అందుకు జీత భత్యాలు తీసుకుంటున్నామనుకోండి. తీసుకోక తప్పదు. మనకీ కుటుంబాలు ఉన్నయి. మనకీ కొన్ని బాధ్యతలు ఉన్నాయి" అని పెద్దగా నవ్వి, "నేను కూడా ఈ ఆఫీసుకు వచ్చి ఆరు సంవత్సరాలు ఈ జనవరికి" అని అనసూయమ్మ అనగానే 'ఇది ఎవడడిగాడు? బదిలీ లేకుండా ఇంకో పదేళ్లు ఉండు' అనుకున్నాడు శివయ్య విసుగ్గా.
జయరావ్‌ను చూపుతూ "వచ్చినప్పటినుంచి నేను ఈయనను చూస్తూనే ఉన్నాను" అంది.
'ఎదర సీటే కదా, తల ఎత్తితే కన్పిస్తాడు' అనుకొన్నాను నేను.
"ఈయన పద్ధతే వేరు. నాకు నిజం చెప్పాలని ఉంది" అనగానే, 'అమ్మా నీ చేత మైక్ ఉంది, నువ్వు ఏం చెప్పినా వినేందుకు గుండెదిటవు చేసుకునే వచ్చాం. రోట్లో తల పెట్టాక ముడ్డిగంతలు తప్పవు కదా' అని నవ్వుకున్నాం.
"మనకు తెలిసిన అద్భుత శక్తులనూ లేని భగవంతుడికి అంటగట్టి దేవాధిదేవుడవని నమ్మించి నిన్ను ఆరాధ్యున్ని చేశారు. ఇది బాగుంది అనుకొన్నాడు దేవుడు. అనుకోవడంతో ఆగక చచ్చే, చంపే స్థితి తను చేతుల్లోనే ఉందని నిమ్మకు నీరెత్తినట్లు ఉంటే దానికి దేవుని చాలూళం గమనించి, వీళ్లు తయారు చేసి, చివరకు ఆయనను కూడా బానిసను చేశారు. అలాంటివాడు కాదు మన జయరావ్. ప్రలోభాలకు లొంగక ఆదర్శంగా నిలిచాడు. ఆయన మన నుంచి వెళ్లిపోవడం చాలా వెలితిగా ఉంది" అని ఆగగానే, 'కళ్ళు తుడుచుకోకు, ముక్కు చీదేవ్, ఆగు' అనుకొన్నాడు శివయ్య భయంగా చూస్తూ.
వారి వెంట వచ్చిన రామోజీ, "శివుడూ, ఈయన చాలా సంపాదించారని అంటారు కదరా. పెద్ద సంబంధాలు చూసి ఇద్దరు ఆడపిల్లల పెళ్లిళ్లు చేశాడు. స్వంత ఇల్లు ఉంది. జూబ్లీహిల్స్‌లో టు బెడ్ రూమ్ ఫ్లాట్ ఉందట. దానికి పాతిక వేలు అద్దె వస్తుందట. ముందు ముందు పెన్షనూ బాగానే వస్తుంది" అనగానే, "ఏం మాయరోగం? అసలు వీడు ఎవడికి సేవ చేసాడని ఈ వీడ్కోలు సభ? బల్ల కింద చెయ్యి పెట్టి తెలివిగా సంపాదించినందుకా? పక్క మీద రోజూ అలరిస్తూన్నా మొగుడు 'హరీ!' అన్నట్టు బాధ! పైగా వీడు చేయాల్సిన సేవ ఏదో మిగిలిపోయినట్టు అసలేందీ అబద్దాలు? అసలు ఈ ప్రభుత్వ కార్యాలయాలలో ఎవడు ఎలా నౌకరీ వెలగబెడుతున్నదీ మనకు తెలియదా? ఛ… ఛ… తలచుకుంటేనే సిగ్గయితుంది. అయినా ఇంత తిని బయటపడేదానికి ఈ సొదంతా వినడం దేనికి?" అని లేస్తూ, "అరె! వీడేమైనా మంచి గంధం చెట్టు నరికే గొడ్డలా? దాని సుగంధం అంటుకోవడానికి? టైము అయిపోయిందాకా ఉద్యోగపు సుఖాలే కాక లేని వాటిని కూడా కల్పించుకుని అనుభవించాడు భ్రష్టుడు. కొంచెం నవ్వు మొహంతో మాటకారి కనుక చెయ్యాల్సిన అప్రాచ్యపు పనులన్నీ మన కళ్ళెదుటే చేశాడు గదా. దీనికి సన్మానాలెందుకు? ఉద్యోగ విరమణ అయిన తర్వాత, పై ఆదాయం పోయిందని వాడేడేస్తుంటే?" అని "ఇక పోదాం పద, ఈ సొద మనకెందుకు?" అని లేచాడు శివయ్య.
"భోజనాలున్నయి కదా! ఎట్టాగూ వచ్చినం, తిని పోదాం" అన్నాడు రామోజి.
"అట్టనే. మనం డొక్క మాడ్చుకోవడమెందుకు?" అని భోజనశాలవైపు చూశాడు. కొందరు భోం చేస్తూ కనబడ్డారక్కడ. "ఎవరేం చెప్పినా, ఎవడు చేసింది వారింటనే ఉంటది" అని లేచాడు.
భోజనశాలకు వెళ్ళి, భోజనం చేసి బయటకొస్తుండగా జయరావ్ తన గురించి తాను చెప్పుకోవడం మొదలుపెట్టాడు.
అది చూశాకా, ఓ ముచ్చట గుర్తుకొస్తున్నదన్నాడు రామోజి. చెప్పమని అడిగాడు శివుడు.
"శాంతమ్మ అని ఓ నడికారు మనిషి (త్రుంటి వగరు అంతగా తగ్గనిది) వస్తే దాని మాటలకూ, హొయలకూ మెలికలు తిరిగిపోయి, దాన్ని వెంటేసుకుని పట్నం బోయి నాలుగు దినాలుండి దాని ఇలాఖా వానికి ఈయన పరిధిన ఉన్న ప్రభుత్వ భూమిని ఎకరంన్నర అరవై సంవత్సరాలకు లీజుకు ఇప్పించిండు. అతి తక్కువ ధరకు. దాంట్లోనేమో గ్రానైట్ ఉంది. వాడు అయిదారేళ్లలో కుబేరుడయిండు. దాన్లో నలభై పైసల వాటా వీడికి వచ్చిందంట. దాని మీద కొంత రచ్చ కూడా అయింది. రాజకీయ బ్రోకర్లను డబ్బుతో తడిపి, కాళ్ళా వేళ్ళా పడి దాని జోలికి ఎవరూ రాకుండా చేసుకొన్నాడు. అప్పుడే కదా జూబ్లీహిల్స్‌న టు బెడ్ రూమ్ ఫ్లాట్‌ను బిడ్డ పేరున కొన్నది. అంతేనా, ఇంకో దాని వెంటపడి గవర్నమెంటు నేలను వీడబ్బ సొమ్ములాగా దానికీ ఇచ్చిండనుకొంటున్నారు. కోక గినక వాలుగా కనక కనబడితే, కోడిపుంజు లెక్కన కేరటం మొదలుపెడతడు. చిత్తకార్తె కుక్క వీటి కంటే నయం" అని నవ్వాడు అదోలాగయి.
"మా నుంచి ఈయన వెళ్ళిపోడం పూడ్చలేని వెలితి అని చెబుతోంది అనసూయమ్మ. ఆఫీసుకేమో గానీ ఆవిడకు బోలెడు వెలితైనట్టు కన్పించింది. చెప్పేవాడికి లేకున్నా, మనకైనా ఉండాలి గదా, పదా" అన్నాదు కటువుగా శివుడు.
తోవకెక్కి ఇద్దరూ బాటన పడ్దారు. నేనూ వెంట నడిచాను. "అయినా శివుడూ లోగా స్థిరపడ్డది గాక పెన్షన్ కూడా దండిగనే వస్తది కదా, మరి మొగుడ్ని తన్ని తరిమేసిన ముండలా అట్టా మొహం పెడతాడెందుకు?" అడిగాను.
"అదా! సీటు పోయింది గదా. దానితో బల్ల క్రింద చెయ్యి పెట్టే అవకాశం బ్రతికినంత కాలం పాయె. వీడి కడుపు కాల. ఎట్టాటి వాటికి ఊపిరి పోసి ఎట్ల తిన్నాడని. వీడి చాలూళానికి పుట్టి మునిగినట్టు సభ పెడితిరి" అనగానే పెద్దగా నవ్వాడు రామోజి.
ఎదురుగా నలుగురు మనుషులొస్తూ కనిపించారు. ఓ'గడ'కి దుప్పిటిన కట్టి రెండు చివర్లా మోస్తూ వస్తున్నారు. ఊరుకోలేక, "ఎవర్రా, ఏడకి తీసుకుపోతున్నారు?" అడిగాడు శివుడు.
"ఈ కట్టెకి గాలి పోయింది. కాటికి తీసుకుపోతున్నాం" అన్నాడు ముందేపు మోస్తున్నోడు.
"నలుగురున్నారు కద, ఇట్ట తీసుకుపోతన్నరెండి?" అడిగాడు రామోజి.
"ఇది మల్లమ్మ అని ఓ దిక్కుమాలినది. నిన్ననంగ పోయింది. పొద్దంతా చూశారు. ఇప్పుడు ఇక చూడటం బాగలేక పూడ్చేందుకు తీసుకుపోతున్నాం" అన్నాడు.
"ఏ మల్లమ్మా?" అడిగాడు శివుడు.
"గుడిసేటి మల్లమ్మ. వయసున్నంత కాలం అడినోడికల్లా కాదనకుండా ఒళ్ళప్పగించింది. రోగాల పాలై ఇప్పుడిట్లా చచ్చింది. దీని పొందుకోసం అంగలార్చిన కొడుకులు ఏడున్నరో, ఏమైపోయారో?" అని నడుస్తూనే అన్నాడు.
"మోసుకుపోతున్నరు, కాటి కాద బొంద తవ్వాలి కదా, కాటోడు పైసలు ఇవ్వంది తవ్వనిస్తడ? అవి మీ దగ్గరున్నయా?" అడిగాను.
"ఆడ కింద పెట్టి కాటి కాడ అడుగుదామనే పోతన్నం. ఇప్పటికే వాసన పట్టింది. గుడిసెల మధ్య ఏం ఉంచుతం? కానరాని రోగాలు పుట్టి వాళ్ళు చస్తరు."
"ఇగో, పైసలు లేకపోతే కాటోడు త్రవ్వనీయడు. తీసుకో" అని శివుడు జేబులో నుంచి డబ్బిచ్చాడు.
"ఇదుంచు. గుంట తవ్వేటప్పుడు అలుపొస్తే సార నీళ్ళకయినా పనికొస్తది" అంటూ రామోజి కూడా కొంత డబ్బిచ్చి, "వాని వీడ్కోలు సభకొచ్చి, దీని వీడ్కోలు చూసినం" అని సణిగిండు.
వాళ్ళు దండమెట్టి నడిచారు.
తప్పు ఆమె చేసింది కాదు, వయసునున్న ఆకలి చేయించింది, దిక్కుమాలిన లోకం అనుకొంటూ విడిపోయాం మిత్రులం.
Tags: Chava Sivakotigatimchani gatamSanchikaserialtelugu magazinetelugu online magazinetelugu online magazinestelugu sahityamtelugu web magazinetelugu-webs-magazineveedkolu sabhaకథకథలుచావా శివకోటితెలుగు కథవీడ్కోలు సభసంచిక
veedkolu sabha | sanchika - telugu saahitya vedika
Home archives epril 2019 veedkolu sabha
poddu gookindi. cheekati mudurutunnadi. nenu nadiche darenta dayyala marrilanti vepa chettu guburugaa undi, aaku, poothatho orugutuu gaaliki kadulutunnadi. vepachettu krinda pattapagalu kuudaa chaluva pandiri lanti needa. raatri daani krinda nadustunte chimmachikatila anipistuntadi. raatrayye sariki aa cheekatina padi, iravai kattela poyyilu. dooram nunchi chuste aakaasaana kanipinche kadulutunna chukkalla anipistadi. aa masaka veluguna nadichaanu. aunu, ivaala raatri enimidi gantalaku 'pullindala jayarao' padavee viramana veedkolu sabha undi. ee veedhi chivara malupunane naatho aafiisulo panichese shivayya undedi. nenuu, shivayya aayana krinda chala kaalam pani chesham. kalisi kaadu, vidividigaa.
'sabha undi kada, nuv velletappudu keka veyi. nenu vasta' anadamtho atuga nadustunnaanu. aayanento naaku kuudaa telusu ganaka antagaa vellaalanipinchaledu.
chettu daataaka kaasta edamgaa ailayya bajjeela bandi kanipinchindi. bandi chuttura eegalla kakunna bagane musurukuni vedivedigaa teesicchina bajjeelanu aakulalo pettukoni aavuraavurumantuu tintunna janam. ee ailayyanu nenu paatikellanunchii chustunnanu. pellii petaakulu lekunda potta chetha pattukuni vachinodu ee vyaparam praarambhinchaaka pelli chesukunnadu. iddaru poragaallanu kannadu. andulo chinnodu cheti krinda pani chestunte, peddodu prabhutva davaakhaanalo edho naukarii chestunnatlundi. saayantram aidintiki praarambhinchi, raatri padinti daka adhe kratuvuna rushila tana pani taanu chestu thopudu bandi tosukuntu intiki vellevaadu. mari itaniki retirementu leda? ailayya vayassuu aravailo padindi anukuntu undagaa "rendiyyavayya potaanu, are paisalu ichi e kalamaye" antunnadokadu.
"istune unnaagaa mallayya, oorike unnana? nuvvu chustane untivi gadaa. ee vaayilo neeke ista" ani mishanla pani taanu chesukuntune cheppaadu. bajjeela kosam chuttura unna janam aaraatam chusina taruvaata naakuu norurindi. aagaanu. aina ailayya cheti bajjeelanu tinaalanipinchanidevarika? cony, aa gumpu ottidi chushaka tinaalanipinchinaa ventane kudire pani kaadani nadichaanu. nadustuu baata vaipu chushanu. appude veedhi deepaalu velugutunnaayi.
"mallayya chachindaka vyavasaayame chestava" ellayya adigaadu. "aina konni bratukulu anthe, chaavu thone vachedi aa vesulubaatu" ani vaayi teeyadamlo nimagnamayyaadu ailayya.
malupu avatala evaro vastunna jaada kanpinchindi. aa vastunnadi shivayya kaadu kada anukuni kallu chikilinchi chushanu. daggara kochindaka aa vastunnadi shivayyo kaado arthamai chaavale. daggaraku ragane gurthupattaanu. nenu naukarina cherinappudu tanu kuduwa unnode. nalabhai ellugaa vyavasaaya kooli gaane rekkala nammukoni pani chestunnadu. ee madhyana rendekaraalu kauluku teesukuni pratti vesi appula palayyadu. aarugaalam neelanu nammi kashtam chestunnanduku olluu dasilindi, palluu dasilinayi. veetiki thodu mokalla kalakalu. 'paapam veellaku retirement undadu, nookalu chellinappudu tappa. aayannodileddam. rojuvari pani kosam roddekke bhatyam gaalla sangatenti?' anukuntu edurupadda rosayyani palakarinchi nadichaanu. nenu shivayya inti daggaraku vellesariki maro padi nimishaalu pattindi. vaadi inti mundu cheri "ramanujam" ani pilichaanu. "evaruu" antuu aada gontu vinipinchindi. "evaruu" antuu ramanujam bayataku vachaadu. eeyana shivayya thodalludu. aayil millulo panichestuntaadu. shivayya, itanu kalisi oke intlo untaaru.
"oo meera! randi" andi shivayya illaalu navvutuu edurochi. eeyana bharya kuduraina manishi. adrushtam koddi ataniki dorikindi. baga opikasturaalu. khaalii dorikinappudalla mishan meeda ravikalu, langaalu kudutuu untundi.
"nenu ravadam kaadu, vaanni piluvu. maa sar veedkolu sabha undi. veladaamanukunnaam" annaanu.
"vastunna raa" ani chokka gundeelu pettukuntuu bayatiki vachaadu shivayya. karentu veluturuna nunnagaa geesukunna athani gaddam merisindi. naaku navvuu, kopam rendoo vachayi. sava jaagarana lanti sabhaku velutuu kuudaa mustaabu. "endira, endee soku? lagnam pillanu chusenduku povatam ledu kada! mana nadinettina ekki pettanam chesinodni saaganampadaaniki kadara poyedi" annaanu navvutuu.
"avunanuko, aina sabha kada. mandee maarbalam vastaaru kada. nalugurina kaasta subhramgaa kanipiste bagani" antuu nadichaadu. memu nadustuu undagaa maa aafiisulo panichese sweeparu polamma kalisindi.
"shivayya, maa musalollaki inta 'pidasa' vesi vastunna. anduke inta laetu ayindi" andi.
"ayithe maanele. aada munigipoye tantemundi?" ani anukuntu nadustune unnam.
mem sabha daggaraku vachamu, gabagaba nadustuu. maiku vinipistundi. sabhalokelli venaka kurcheelo kurchunnam. taamu ekkada kurchunna, attadugu naukarulaku unte gurtimpu enti? anukuntu stagi vaipu paara chushadu shivayya. akkada sankarayya hadavidi paduthoo kanipinchaadu.
'oollo pelliki kukkala hadavidila veedu okadu. aafiisulo elanti sandarbham vachina ee bhuubhaagam baadhyatanantaa tana bhujalapaine mostunnattu malavu idai pothuntaadu'. veeni sangati telusu kanaka tamalo taamu navvukuntu velutuntaaru. intalo anasuyamma maik andukundi. magarayudilaga chetulu jaadistuu, tanalo taanu navvukontu sabhikulanu baga aanandimpachestaananna dheema aamelo kanpadutundi. udyogastulalo unian paramgaa eevida aada pratinidhi. kasto kusto matakari. e sabhana maiku dorikina twaragaa vadaladu. prekshakulu aavida haavabhaavaalanuu, onti virupulanu chudadam tappa aavida cheppedi maatram vine vaariki mukka kuudaa artham kaadu. maata teeruna anta vegam, 'usi' untundi. "manam udyogaana cherinde samaajaaniki antho, intho seva cheyadaaniki. anduku jeetha bhatyaalu teesukuntunnamanukonkam. teesukoka tappadu. manakee kutumbaalu unnayi. manakee konni baadhyatalu unnaayi" ani peddagaa navvi, "nenu kuudaa ee aafiisuku vachi aaru samvatsaraalu ee janavariki" ani anasuyamma anagaane 'idhi evadadigaadu? badili lekunda inko padellu undu' anukunnadu shivayya visuggaa.
jayaraavnu chuuputuu "vachinappatinunchi nenu eeyananu chustune unnaanu" andi.
'edara seete kada, tala ettite kanpistaadu' anukonnaanu nenu.
"eeyana paddhate vaeru. naaku nijam cheppaalani undi" anagaane, 'amma nee chetha maik undi, nuvvu yem cheppina vinenduku gundeditavu chesukune vacham. rotlo tala pettaka muddigantalu tappavu kada' ani navvukunnam.
"manaku telisina adbhuta saktulanuu laeni bhagavantudiki antagatti devadhidevudavani namminchi ninnu aaraadhyunni chesaru. idhi bagundi anukonnadu devudu. anukovadamtho aagaka chache, champe sthiti tanu chetullone undani nimmaku neerettinatlu unte daaniki devuni chaaluulam gamaninchi, veellu tayaaru chesi, chivaraku aayananu kuudaa baanisanu chesaru. alantivadu kaadu mana jayarao. pralobhaalaku longaka aadarsamgaa nilichaadu. aayana mana nunchi vellipovadam chala velitigaa undi" ani aagagaane, 'kallu tuduchukoku, mukku cheedev, aagu' anukonnadu shivayya bhayamgaa chustuu.
vaari venta vachina ramoji, "shivuduu, eeyana chala sampaadinchaarani antaaru kadara. pedda sambandhaalu chusi iddaru aadapillala pellillu cheshaadu. swanta illu undi. jublihilles tu bed room flat undata. daaniki paatika velu adde vastundata. mundu mundu penshanuu bagane vastundi" anagaane, "yem mayarogam? asalu veedu evadiki seva chesadani ee veedkolu sabha? balla kinda cheyyi petti telivigaa sampaadinchinandukaa? pakka meeda roojoo alaristuunnaa mogudu 'hari!' annattu baadha! paiga veedu cheyalsina seva edho migilipoyinattu asalendi abaddaalu? asalu ee prabhutva kaaryaalayaalalo evadu ela naukarii velagabedutunnadii manaku teliyadaa? chaaya chaaya talachukuntene siggayitundi. aina inta tini bayatapadedaaniki ee sodanta vinadam deniki?" ani lestu, "are! veedemainaa manchi gandham chettu narike goddala? daani sugandham antukovadaaniki? taimu ayipoindakaakaa udyogapu sukhale kaaka laeni vaatini kuudaa kalpinchukuni anubhavinchaadu bhrashtudu. konchem navvu mohamto matakari kanuka cheyyalsina aprachyapu panulannee mana kalledute cheshaadu gadaa. deeniki sanmaanaalenduku? udyoga viramana ayina tarvaata, pai aadaayam poyindani vadedestunte?" ani "ika podam pada, ee soda manakenduku?" ani lechaadu shivayya.
"bhojanalunnayi kada! ettaaguu vachinam, tini podam" annadu ramoji.
"attane. manam dokka madchukovadamenduku?" ani bhojanasalavaipu chushadu. kondaru bhom chestu kanabaddarakkada. "evarem cheppina, evadu chesindi vaarintane untadi" ani lechaadu.
bhojanasalaku velli, bhojanam chesi bayatakostundagaa jayarao tana gurinchi taanu cheppukovadam modalupettaadu.
adhi chushaka, oo muchhata gurtukostunnadanna ramoji. cheppamani adigaadu shivudu.
"saantamma ani oo nadikaaru manishi (trunti vagaru antagaa tagganidi) vaste daani maatalakuu, hoyalakuu melikalu tirigipoyi, daanni ventesukuni patnam boi naalugu dinalundi daani ilakha vaaniki eeyana paridhina unna prabhutva bhoomini ekaramnnara aravai samvatsaraalaku leejuku ippinchindu. athi takkuva dharaku. dantlonemo granite undi. vaadu ayidaarellalo kuberudayindu. daanlo nalabhai paisala wata veediki vachindanta. daani meeda kontha rachha kuudaa ayindi. rajakeeya brokerlanu dabbutho tadipi, kaallaa vaellaa padi daani joliki evaruu rakunda chesukonnadu. appude kada jublihilsen tu bed room flatne bidda paeruna konnadi. antena, inko daani ventapadi gavarnamentu neelanu veedabba sommulaga daanikee ichindanukontunnar. koka ginaka valuga kanaka kanabadithe, kodipunju lekkana keratam modalupedatadu. chittakaarte kukka veeti kante nayam" ani navvaadu adolagayi.
"maa nunchi eeyana vellipodam poodchaleni veliti ani chebutondi anasuyamma. aafisukemo gaanee aavidaku boledu velitainattu kanpinchindi. cheppevaadiki lekunna, manakaina undaali gadaa, padaa" annaadu katuvugaa shivudu.
tovakekki iddaruu baatana paddaaru. nenuu venta nadichaanu. "aina shivuduu loga sthirapaddadi gaaka pension kuudaa dandigane vastadi kada, mari mogudni tanni tarimesina mundala atta moham pedataadenduku?" adigaanu.
"adaa! seetu poyindi gadaa. daanitho balla krinda cheyyi pette avakaasam bratikinanta kaalam paye. veedi kadupu kaala. ettati vaatiki oopiri posi etla tinnadani. veedi chaaluulaaniki putti muniginattu sabha peditiri" anagaane peddagaa navvaadu ramoji.
edurugaa naluguru manushulostuu kanipinchaaru. oo'gada'ki duppitina katti rendu chivarla mostu vastunnaaru. oorukoleka, "evarra, edaki teesukupotunnaru?" adigaadu shivudu.
"ee katteki gaali poyindi. kaatiki teesukupotunnam" annadu mundepu mostunnodu.
"nalugurunnaru kada, itta teesukupotannarendi?" adigaadu ramoji.
"idhi mallamma ani oo dikkumaalinadi. ninnananga poyindi. poddantaa chusaru. ippudu ika chudatam bagaleka poodchenduku teesukupotunnam" annadu.
"e mallamma?" adigaadu shivudu.
"gudiseti mallamma. vayasunnanta kaalam adinodicalla kadanakunda ollappaginchindi. rogala paalai ippuditla chachindi. deeni pondukosam angalaarchina kodukulu edunnaro, emaipoyaro?" ani nadustune annadu.
"mosukupotunnaru, kaati kaada bonda tavvali kada, kaatodu paisalu ivvandi tavvanistada? avi mee daggarunnaya?" adigaanu.
"aada kinda petti kaati kaada adugudamane potannam. ippatike vasana pattindi. gudisela madhya yem unchutam? kaanaraani rogaalu putti vaallu chastaru."
"igo, paisalu lekapothe kaatodu travvaneeyadu. teesuko" ani shivudu jebulo nunchi dabbichadu.
"idunchu. gunta tavvetappudu aluposte saara neellakayinaa panikostadi" antuu ramoji kuudaa kontha dabbichi, "vaani veedkolu sabhakochi, deeni veedkolu chusinam" ani sanigindu.
vaallu dandametti nadichaaru.
tappu aame chesindi kaadu, vayasununna aakali cheyinchindi, dikkumaalina lokam anukontu vidipoyam mitrulam.
Tags: Chava Sivakotigatimchani gatamSanchikaserialtelugu magazinetelugu online magazinetelugu online magazinestelugu sahityamtelugu web magazinetelugu-webs-magazineveedkolu sabhakathakathaluchaavaa sivakotitelugu kathaveedkolu sabhasanchika